)པར་ཚ་བའི་དུས་སུ། མདང་སྤྱོད་ལམ་འདི་བཞིན་མཛད་
པ་ཅི་ལགས་ཞུས་པས། ངའི་ཟ་ཟི་དེ་རྣམས་ཀྱིས་སློབ་དཔོན་འོ་རྒྱལ་ལ་གཏད། ཉིད་ཅག་
ལྐོག་ཏུ་བཅུག་ཡིན་པ་དག་ང་བསྙེས་པ་མི་ཉལ་བྱས་པ་དེའི་མདུན་ན། རྗེ་བཙུན་མ་བྱོན་
ནས་བཞུགས་འདུག་པས། རྗེ་བཙུན་མའི་མདུན་དུ་ང་ཉལ་ནས་བསྡད་པས་མི་ཡོང་། ཙོག་
ལངས་ལ་གསོལ་བ་གདབ་དགོས་སྙམ་ནས་དེ་ལྟར་བྱས་པ་ཡིན་ཞིང་། ཡང་རྗེ་བཙུན་མ།
བྱང་ནས་ལྷོར་ཞལ་གཟིགས་འདུག་པ་ལ། རང་རེས་ཀྱང་དེ་ཕྱོགས་ལ་བལྟས་ནས། གསོལ་
བ་བཏབ་ལགས་གསུངས། རྗེ་བཙུན་མ་རྣལ་འབྱོར་མ་ལགས་སམ། སྒྲོལ་མ་ལགས་ཞུས་
པས། སྤྱན་ནམ་ཀ་( མཁའ་) ལ་ཆེར་བ་ཞིག་མཛད་ནས། སྒྲོལ་མ་སྒྲོལ་མ་ཞེས་གསུམ་
•
· 47 ·

༄༅། །གངས་ཅན་གཙུག་ལག་རིན་ཆེན་ཕྲེང་བ། །
གསུངས། རྗེ་བཙུན་མ་གསུང་འབྱོན་གྱི་གདའ་ལགས་སམ་ཞུས་པས། ཞལ་འཛུམ་པ་ཞིག་
མཛད་ནས། ཧེ་དེ་འདྲ་མི་འདུག་སྟེ། འོ་སྐོལ་ངོས་ཀྱིས་སེམས་ཅན་གྱི་སྡུག་བསྔལ་མ་བཟོད་
ནས། རྗེ་བཙུན་མ་ལ་ཡུས་མང་པོ་བཙོངས་གསུངས། ཡང་དགེ་སྦྱོར་ལགས་སམ་མདང་
ཞག་ནི་སྣ་ཚོགས་ཤིག་ལ་ཡེངས་གདའོ་གསུངས།
སློབ་དཔོན་དཔལ་ཡེས། གླང་ཐང་པའི་ཞལ་ནས། ང་དམྱལ་བར་སྐྱེ་བར་འདོད་
ནས། སྨོན་ལམ་མང་དུ་བཏབ་པ་ཡིན་ཏེ། མི་འགྲུབ་པ་འདྲ། ད་ལྟ་དག་པའི་སྣང་བ་
འབའ་ཞིག་ལས། ཐ་མལ་གྱི་སྣང་བ་ཙམ་མི་འདུག་ཅེས་པ། དེ་བཞིན་བྱུང་བ་མ་ལགས་
སམ་ཞུས་པས། ཕལ་ཆེར་རང་མིན་ནམ། ཡིན་པ་དག་ཀྱང་སྲིད། འོན་ཀྱང་འཁྲུལ་བ་
རྣམས་ལ་གཏད་ཀ་ཅི་བདོག་གསུངས། དེ་ནས་ཐུགས་རྗེའི་ཤུགས་ཀྱིས་བཤུམས་པ་ཡུན་
རིང་ཞིང༌། ཐུགས་རྗེ་དྲགས་ལ་སོང་ནས། གློ་བུར་དུ་གསེར་མའམ་ སྐུ་ ཁམས་ལོག་ན་
འཇིགས་པར་གདའ་བས། དིང་སང་མཚན་བཅས་ཀྱི་ཐུགས་དམ་རྣམས་གློད་པ་དང་།
ཁྱད་པར་སྙིང་རྗེའི་དམིགས་པ་མི་མཛད་པར་ཞུ་ཞུས་པས། ཐབས་ཤེས་རབ་ཟུང་དུ་འབྲེལ་
བའི་ཕྱིར། མཚན་མེད་ཀྱི་དགེ་སྦྱོར་ལ་མཚན་བཅས་ཀྱིས་མི་གནོད་གདའ་ཞིང་། བློའི་རྩོལ་
བ་ཅུང་ཟད་ཡོད་ཀྱང་བྱེད་པར་སྤྲོ་ལ། འགྲོ་བའི་སྡུག་བསྔལ་དྲན་ཙམ་ན། སྙིང་རྗེའི་
དམིགས་པ་ཆེད་ཀྱི་མ་བཟུང་ཡང། ངང་གིས་སྐྱེ་ཞིང་། བྱུང་རྒྱལ་དུ་བཏང་ན་ཁྱེད་རྣམས་
ཡ་ང་བས་དྲན་འཛིན་ཆེན་པོ་བྱས་པ་ལགས། སྤྱོད་འཇུག་ལས། དེ་ཚེ་བསོད་ནམས་གཅིག་
སྐྱབས་ན། །ཞེས་གསུངས་པས། ན་འཆི་བྱུང་དུས། ལྷག་པར་དགེ་བ་ལ་སྦྱོར་བ་ཡིན་
གསུང་ངོ་། །
བཅུ་དགུའི་ཐོ་རངས་ཀྱི་དུས་སུ། ཅུང་ཞིག་སློངས་ཤིག་གསུངས་ནས། དེ་ལྟར་བྱས་
པས། བདེ་མོ་ཞིག་བྱུང་ལགས་པས། འདི་ཀ་ལ་བཅས་བཅོས་ཅི་ཡང་མ་བྱེད་ཅིག་གསུངས།
དེ་ནས་བཟུང་སྟེ། སང་ཉི་ཤུའི་དགོངས་ཇའི་བར། སྤྲོས་མེད་ཀྱི་ངང་ལ་རྩེ་གཅིག་ཏུ་མཉམ་
· 48 ·

༄༅། །རྒྱལ་སྲས་ཐོགས་མེད་བཟང་པོའི་རྣམ་ཐར་ཕྱོགས་བསྒྲིགས།
པར་བཞག་པས། དག་པ་གཉིས་ལྡན་ཆོས་ཀྱི་སྐུ་འཕོ་འགྱུར་མི་མངའ་བ་དེ་མངོན་དུ་མཛད་
ཀྱང༌། གཟུགས་ཀྱི་སྤྲུལ་པའི་སྐུ་དེ་ཉིད། གཉིས་འཛིན་འཁྲུལ་བས་བསླད་པ་རྣམས་ཀྱི་བློ་
ངོར་ས་མོ་བྱ་ལོ་ཟླ་བ་བཅུ་པའི་ཚེས་ཉི་ཤུ་ཉི་མའི་དཀྱིལ་འཁོར་ནུབ་པ་དང་མཉམ་དུ།
ངོ་
མཚར་བའི་ལྟས་དུ་མ་དང་བཅས་ཏེ། བདེ་བར་གཤེགས་པའི་ཚུལ་བསྟན་ཏོ། །དེ་ནས་
ཞག་བདུན་གྱི་བར་དུ་གསང་ཡོད་པ་ལ། ལྷའི་མེ་ཏོག་གི་ཆར་རྒྱུན་མ་ཆད་པར་བབས་པས།
འགའ་རེས་མཐོང་ནས། ད་བདེ་བར་གཤེགས་པའི་སྔ་ལྟས་སམ། ཡང་ན་སྐུ་ཁམས་དངས་
པའི་རྟགས་ཡིན་ནམ་ཟེར་ཞིང་། མཚམས་དམ་པོ་ལ་ཡོད་པའི་སྒོམ་ཆེན་རྣམས་ལ། དེ་བར་
སྔར་མ་མྱོང་བའི་ཉམས་རྟོགས་ཁྱད་པར་ཅན་སྐྱེས་ཤིང༌། མི་རྟོག་པའི་ཏིང་ངེ་འཛིན་ལ་ཚེ་
གང་འབད་པ་བས་ཀྱང་། ཚེས་ཉི་ཤུ་དང་། ཉེར་གཅིག་གི་དུས་སུ་སྒོམ་བོགས་ཆེ་བ་བྱུང་
ཞིང་། གདུང་གཞུ་བའི་ཉིན། ནམ་མཁའ་ཐམས་ཅད་འཇའ་འོད་དཀར་པོ་བྲིས་པ་ལྟ་བུས་
འཁོར་བའི་བར་ཐམས་ཅད་འཇའ་ཚོན་ཁ་དོག་སྣ་ལྔས་སྤེལ་བ་ལྟར་བཀྲ་ཞིང༌། ནམ་མཁའི་
དཀྱིལ་ཐམས་ཅད་ཤིན་ཏུ་དངས་ཤིང་འོད་གསལ་བ་དང་། ས་གཞི་ཐམས་ཅད་ཚུབ་མ་མེད་
ཅིང་ཡུལ་འཇམ་པ་དང་། བར་སྣང་ཐམས་ཅད་ལྷའི་མེ་ཏོག་དཀར་པོ་ཆར་ལྟར་བབས་པས།
ཤིན་ཏུ་རྨོངས་པའི་གང་ཟག་ཐར་པའི་རིགས་ཆད་པ་རྣམས་ཀྱང་། དད་པ་གློ་བུར་དུ་སྐྱེས་
ཤིང་མཆི་མའི་རྒྱུན་བབས། བ་སྤུ་ཟིང་ཞིང་ཆོ་ངེའི་སྒྲ་འབྱིན་ན། གཞན་རྣམས་ལྟ་ཅི་སྨོས་
ཏེ། འདུས་པ་ཐམས་ཅད་ངོ་མཚར་བའི་ལྟས་དེ་དག་གིས་བསྐུལ་ནས། མོས་པ་དང་གུས་
པའི་གདུང་ཤུགས་ལྷག་པར་འཕེལ་བར་གྱུར་ཏོ། །དེ་ནས་བཟུང་སྟེ། ཞག་བཞི་བཅུ་ཞེ་
དགུའི་བར་དུ་ནམ་མཁའ་ལ་སྤྲིན་མེད་དྭངས་པར་གྱུར་པ་ནི། འོད་གསལ་སྤྲོས་མེད་ཕྱག་རྒྱ་
ཆེན་པོ་མངོན་དུ་གྱུར་པའི་མཚོན་བྱེད་ཡིན་ནོ་ཞེས་གླེང་ལ། ཡིད་དུ་འོང་བའི་སེར་བུ་ཅུང་
ཟད་མ་གཏོགས་རླུང་ཆེན་པོ་རྣམས་ཀྱང་འཇམ་དལ་གྱིས་ཞི་སྟེ། ཞིང་པ་རྣམས་ཀྱི་གཡུལ་
བྱེད་པ་བུལ་བར་བྱུང་ཞེས་ཀྱང་གྲག་གོ། ས་ཡང་ཆེར་གཡོས་ཤིང་། མེ་ཏོག་གི་ཆར་སྤུར་
•
49.

༄༅། །གངས་ཅན་གཙུག་ལག་རིན་ཆེན་ཕྲེང་བ། །
ཁང་གི་དུད་ཁུང་ནས་ཞུགས་ནས། བསྲེག་རྫས་འབུལ་བའི་ཁུང་བུ་ནས་ཕྱུང་ཞིང་། སྔར་
ཡང་སྤུར་གྱི་ཐུགས་ཁར་ཐིམ་པ་དང་།
ཞུགས་མེ་སྤར་མ་ཐག་སྐུའི་ནང་ན་ཡང་མེ་འབར་
ཞིང་། དབུའི་སྤྱི་གཙུག་སྐྱ་ཐལ་སོང་བའི་དཀྱིལ་ན་ཡར། མར་མེ་ལྟར་ཏ་ལེ་འབར་བ་ལ་
དེར་ཡོད་པ་རྣམས་མཐོང་སྣང་བསམ་གྱིས་མི་ཁྱབ་པ། ཐ་དད་དུ་མི་འདྲ་བ་དུ་མ་བྱུང་བ་ནི།
ཤར་ནས་འོད་དཀར་པོ་སྣམ་བུ་བརྐྱང་བ་ལྟ་བུ་དངུལ་ཆུའི་རི་ལ་ཟུག་སྟེ། སླར་ཤར་ཕྱོགས་
སུ་ཐིམ་པ་དང་། འགའ་ཞིག་གིས་བྱང་ཕྱོགས་ནས་འོད་དར་ཡུག་བརྐྱང་བ་ལྟ་བུ་གཟིམས་
ཁང་ལ་ཟུག་སྟེ། སླར་བྱང་ཕྱོགས་སུ་ཐིམ་པ་དང་། ལ་ལས། འོད་ཉི་མ་ཤར་བ་ལྟ་བུས།
ཆོས་རྫོང་ལ་བསྐོར་ཏེ་ནུབ་ཕྱོགས་སུ་ཐིམ་པ་དང༌། འགའ་ཞིག་གིས། ནམ་མཁའི་མཐོངས་
ནས་སྐྲས་པ་བརྐྱང་བ་ལྟ་བུའི་འོད་གཟིམས་ཁང་ལ་ཟུག་སྟེ། མཐར་ནམ་མཁའི་དབྱིངས་སུ་
ཡལ་བ་དང༌། དེ་དག་དང་མཚུངས་པར། དབུས་ཕྱོགས་དང༌། ཆུ་ཞལ་ལ་སྟོད་ལྷོ་བྱང་ལ་
སོགས་པར་ཡང་། ཉིན་པར་འཇའི་ཚོགས་འཁྲུག་པ་དང༌། མེ་ཏོག་གི་ཆར་འབབ་ཅིང་།
མཚན་མོ་འོད་དང་སྒྲ་ཆེན་པོ་དང༌། ས་གཡོ་བ་ལ་སོགས་པའི་ལྟས་ངོ་མཚར་བ་བྱུང་ཞིང་།
ཁྱད་པར་སྤུར་འཇུ་བའི་ཉིན་མེ་ཏོག་གི་ཆར་ཆེན་པོ་མཇད་ལུང་པར་བབས་ཤིང་། དག་པའི་
སྣང་བ་ཅན་འབའ་ཞིག་གིས། ཆོས་རྗེ་པ་སྤྱན་རས་གཟིགས་ཁ་སར་པཱ་ཎིས་སྤྱན་དྲངས་ནས་
བདེ་བ་ཅན་དུ་གཤེགས་པ་དང་། འགའ་ཞིག་གིས། རྗེ་བཙུན་མ་སྒྲོལ་མས་སྤྱན་དྲངས་ཏེ།
གཡུ་ལོ་བཀོད་པའི་ཞིང་ཁམས་སུ་གཤེགས་པ་དང་། ལ་ལ་དག་གིས། ཁ་ཆེ་པཎ་ཆེན་གྱིས་
གདན་དྲངས་ཏེ་དགའ་ལྡན་དུ་གཤེགས་པ་དང༌། འགའ་ཞིག་གིས་ལྷ་དང་ལྷ་མོའི་ཚོགས་
དཔག་ཏུ་མེད་པས། སིལ་སྙན་ལ་སོགས་མཆོད་པའི་ཁྱད་པར་དུ་མས་ཡོངས་སུ་བསྐོར་ཏེ་པོ་
ཏ་ལར་གཤེགས་པ་དང་། ལ་ལས་ནི་སེང་གེ་ལ་ཆིབས་ནས། ཡེ་ཤེས་ཀྱི་མཁའ་འགྲོ་མས་
བསྐོར་ཏེ། ཤར་ཕྱོགས་མངོན་པར་དགའ་བའི་ཞིང་ཁམས་སུ་འདེང་གསུང་བའི་གསུང་ལྷང་
ལྷང་བ་དང་བཅས་ཏེ་མངོན་དགར་གཤེགས་པ་དང་། འགའ་ཞིག་གིས་མཆོད་རྟེན་དཀར་
50.

།རྒྱལ་སྲས་ཐོགས་མེད་བཟང་པོའི་རྣམ་ཐར་ཕྱོགས་བསྒྲིགས།
པོ་བར་སྣང་ཁེངས་པ་ཞིག་གི་བང་རིམ་ལ་རིམ་གྱིས་འཛེགས་ནས་བྱོན་ཏེ། མཐར་བུམ་པའི་
སྟེང་དུ་བཞུགས་ནས་དེ་ལ་བསྐོར་བ་མཛད་ཅིང༌། རྡོ་རྗེ་དྲིལ་བུའི་སྒྲ་སིལ་སིལ་སྒྲོག་བཞིན་
དུ། འོ་སྐོལ་རང་འོག་མིན་དུ་འགྲོའོ་གསུངས་ཤིང་། མཆོད་རྟེན་དང་བཅས་པ་ནམ་མཁའི་
མཐོངས་སུ་གཤེགས་པའི་རྗེས་སུ། དེ་ཉིད་ཀྱིས་ཀྱང་ཚངས་པའི་འཇིག་རྟེན་ཡིན་ཟེར་བའི་
བར་དུ་ཕྱག་ཕྱི་ལ་བྱོན་ཅིང་། དེ་ནས་ཀྱང་ཆོས་རྗེའི་གསུང་གིས། ཡར་ཤོག་ཡར་ཤོག་
གསུངས་པའི་སྒྲ་ལྷང་ལྷང་ཐོས་ཀྱང་། ཇི་ཞིག་ལྟར་ན། གཞལ་ཡས་ཁང་མིག་གིས་མ་བཟོད་
ནས། ལོང་བ་ལྟར་གྱུར་ཏེ་སླར་ལྷུང་མ་ཐབས་སུ་ལོག་ལ་ཡོང་དགོས་པ་བྱུང་ངོ་ཞེས་པ་དང་།
ཡང་འགའ་ཞིག་གིས་ནི། ཁྱེད་རྣམས་ཀྱི་བླ་མ་གཤེགས་པ་ཡིན་ཡོང་། ངའི་རྒྱལ་སྲས་ཆོས་
རྗེ་ནི། ད་དུང་ཆོས་རྫོང་ན་སྐུ་ཁམས་བཟང་ཞིང་སྐུ་མཚམས་དམ་པོ་ལ་བཞུགས་ཡོད། ཅེས་
སོགས་དང་། འགའ་ཞིག་བླ་མ་རིན་པོ་ཆེ་སྙུང་ནས་བདེ་བར་གཤེགས་པ་དང༌། ཆོས་རྗེའི་
ཐུགས་ལ་ཇི་ལྟར་དགོངས་ཚུལ་ལ་སོགས། ཁྱེད་རྩར་བསྡད་པ་བས་ང་རྒྱུས་ཆེ་ཟེར་བ་ལ་
སོགས་པ་མཐོང་སྣང་མི་འདྲ་བ། འགའ་ཞིག་ལ་མངོན་སུམ་དང་། འགའ་ཞིག་སྒོམ་ཉམས་
དང་། ལ་ལ་རྨི་ལམ་བཟུང་བའི་ཉམས་མྱོང་སྒྱུ་མ་ལྟ་བུའི་ཉམས་སྣང་ལ་བྱུང་ངོ་ཞེས་གྲག་གོ།
སྤུར་ཁང་གཤིག་དུས། དབུ་ཐོད་ལ་མཁལ་རིལ་པོ་མ་ཉམས་པར་བྱོན་ལ། རིང་བསྲེལ་ཤིན་
ཏུ་ཕྲ་བ་ཆུ་ཤེལ་ལམ། མུ་ཏིག་གི་ཁ་དོག་ལྟ་བུ་དངས་ཤིང་འོད་འཚེར་བའི་རང་བཞིན་ཅན་
མང་པོ་བྱོན་ཞིང་། འཕན་ཡུལ་ཉན་པོའི་དགེ་བཤེས་དཔལ་རིན་ཞེས་བྱ་བ་ལ། ཞལ་
བཞུགས་དུས་ཚེམས་བུད་པ་ཞིག་གནང་ཞིང༌། དུས་ཕྱིས་མྱ་ངན་ལས་འདས་ནས། ཟླ་བ་
དྲུག་སོང་རྟིང་། ཚེམས་དེ་ལ་དུང་ གཡས་འཁྱིལ་རྩེ་ མོ་ ཉི་ ཟླས་ བརྒྱན་ པ་ བྱོན་པ་དང་།
མཚུར་ཕུ་བའི་མི་ཉག་དགེ་བཤེས་ཤིག་གི་གདུང་སྐལ་ལ་བདེ་མཆོག་བྱོན་པ་དང་། སྣར་ཐང་
པའི་དགེ་བཤེས་ཤིག་གིས་གདུང་སྐལ་སྤྱན་དྲངས་པ་ལ། སྨན་བླའི་སྐུ་བྱོན། ཨེ་པའི་དགེ་
བཤེས་ཤིག་གིས་སྤྱན་དྲངས་པ་ལ། ཐུགས་རྗེ་ཆེན་པོ་བྱོན། སྐྱོར་མོ་ལུང་པའི་དགེ་བཤེས་
· •
51 ·
51.

༄༅། །གངས་ཅན་གཙུག་ལག་རིན་ཆེན་ཕྲེང་བ། །
ཤིག་གིས་སྤྱན་དྲངས་པ་ལ་ཨ་དང་དུང་གཡས་འཁྱིལ་བྱོན། བླ་མ་རོག་པ་ཚང་བ་ལ། རིང་
བསྲེལ་ལས་གྲུབ་པའི་སྒྲོལ་མའི་སྐུ་བྱོན། འཇད་པའི་ཡོན་བདག་ཅིག་གིས་སྤྱན་དྲངས་པའི་
གདུང་སྐལ་ལ། དོན་ཞགས་ཀྱི་སྐུ་བྱོན་འདུག །ཅེས་པ་ལ་སོགས་པ་བརྗོད་ཀྱིས་མི་ལང་
བས། འདིར་ཡི་གེ་མང་ཀྱིས་དོགས་ཤིང་། གཙོ་ཆེ་བ་རྣམས་སྨོས་སོ། །
དེ་དག་གིས་ནི་ཆོས་ཀྱི་རྗེ་རྒྱལ་སྲས་རིན་པོ་ཆེ་པ་དེ་ཉིད་གདུལ་བྱའི་དོན་ལ། ཞིང་
འདི་ཉིད་དུ་བསམ་བཞིན་དུ། སྐུ་སྐྱེ་བ་བཞེས་ཏེ། སངས་རྒྱས་ཀྱི་བསྟན་པའི་སྒོར་རབ་ཏུ་
བྱོན་ནས། ཐོས་བསམ་སྒོམ་གསུམ་གྱི་སྒོ་ནས་བསྟན་པ་གསལ་བར་མཛད་པ་དང་། གདུལ་
བྱ་མང་པོའི་མགོན་སྐྱབས་དང༌། འདྲེན་པ་དམ་པ་མཛད་པ་ལ་སོགས་པའི་ཚུལ་ཅུང་ཟད་
ཙམ་ཞིག །རང་གཞན་གྱི་མོས་གུས་ཀྱི་དྲན་པ་གསོ་བའི་ཕྱིར། ཡི་གེར་བྲིས་པའོ། །ཉེས་
པར་གྱུར་པ་རྣམས། བློ་སྦྱངས་མཁས་པ་མོས་གུས་ཀྱི་སྤྱན་དང་ལྡན་པ་རྣམས་ལ་བཟོད་པར་
གསོལ་ལོ། ། དཔལ་ལྡན་བླ་མའི་རྣམ་ཐར་དཔག་ཡས་རྣམས། ། བདག་བློ་དམན་པས་
རྟོགས་པར་མི་ནུས་ཀྱང་། །གུས་ལྡན་སློབ་མས་མང་དུ་གསོལ་བཏབ་ངོར། །ཕན་པའི་
བསམ་པས་མཛད་ཚུལ་འདི་བྱས་སོ། །སྒྲོ་བཏགས་སྐུར་པས་དབེན་པའི་རྣམ་ཐར་འདི། །
ཚིག་གི་སྡེབ་སྦྱོར་མཁས་པ་མ་མཆིས་ཀྱང་། །བླ་མའི་ཡོན་ཏན་དོན་ལ་གནས་པའི་ཕྱིར། །
བློ་ལྡན་ འགའ་ ཞིག་ འདི་ ལ་ སློབ་འདོད་པ། ། དེ་ལ་བླ་མའི་ བྱིན་ བརླབས་ འཇུག་ པར་
འགྱུར། །དད་མེད་ལོག་ལྟ་ཤས་ཆེས་འདི་མཐོང་ནས། །མི་གུས་སྐུར་འདེབས་སྡིག་སྤྱོད་དེ་
དག་ཀྱང༌། །ཐུགས་རྗེ་ཆེ་མངའ་དཔལ་ལྡན་བླ་མ་དེའི། །ལྷག་པར་བརྩེ་བའི་ཡུལ་དུ་རབ་
དགོངས་འགྱུར། །དེ་ཕྱིར་མཐོང་ཐོས་དྲན་རེག་འཚེངས་གྱུར་པའི། །འབྲེལ་ཚད་དོན་ལྡན་
བྱང་ཆུབ་ཐུགས་གཉིས་ཀྱིས། །རྣམ་པར་སླན་པ་དད་པའི་གསལ་འདེབས་འདི། །ས་སྟེང་
ཀུན་ཏུ་དར་ཞིང་རྒྱས་གྱུར་ཅིག །རྒྱལ་སྲས་སྤྱོད་པ་རླབས་ཆེན་མཛད་ཚུལ་ལ། །མོས་གུས་
ཚད་འཛིན་འགལ་འཁྲུལ་ཅི་མཆིས་པ། །སྐྱེས་མཆོག་སེམས་དཔའ་ཆེན་པོ་དེ་ཉིད་དང་། །
· 52 ·

༄༅། །རྒྱལ་སྲས་ཐོགས་མེད་བཟང་པོའི་རྣམ་ཐར་ཕྱོགས་བསྒྲིགས།
མོས་གུས་སྤྱན་ལྡན་རྣམས་ལ་བཟོད་པར་གསོལ། །དགེ་དེས་འགྲོ་བའི་སྡིག་དང་སྡུག་བསྔལ་
ཀུན། །བདག་ལ་སྨིན་ཅིང་བདག་གི་དགེ་བདེ་རྣམས། །གཞན་ལ་སྦྱིན་མཛད་ཆོས་རྗེ་བླ་མ་
དེའི། །སྒྲུབ་རྒྱུད་བསྟན་པ་ཕྱོགས་བཅུར་འཕེལ་གྱུར་ཅིག །བདག་མེད་རྟོགས་པའི་ཤེས་
རབ་སྤྱན་ལྡན་པས། ། ཐུགས་རྗེ་ཆེན་པོས་འགྲོ་ཀུན་བདག་མཛད་ཕྱིར། ། གཞན་དོན་
དཀའ་སྤྱད་ཁུར་གྱིས་མི་སྐྱོ་བའི། །རྒྱལ་སྲས་ཆོས་རྗེ་བླ་མའི་བཀྲ་ཤིས་ཤོག །དཔལ་ལྡན་བླ་
མ་ཆོས་ཀྱི་རྗེ། འཇིག་རྟེན་གསུམ་ན་བསྟེངས་པ་མི་མངའ་བ་རྒྱལ་སྲས་ཐོགས་མེད་རིན་པོ་
ཚེའི་རྣམ་པར་ཐར་པ། དད་པའི་གསལ་འདེབས་ཞེས་བྱ་བ་འདི་ཉིད། གདན་ས་ཆེན་པོ་
དཔལ་ལྡན་ས་སྐྱའི། ཤར་གླིང་ཆེན་མོའི་གདན་ས་པ་མཁན་པོ་ཆོས་ཀྱི་འོད་ཟེར་བ་དང་།
དགེ་བའི་བཤེས་ གཉེན་རྡོ་རྗེ་རྒྱལ་མཚན་ལ་སོགས་པ་དུ་མས་སྔ་གོང་ནས་བསྐུལ་ཞིང་།
འཕྲལ་ཉིད་དུ་ཆོས་འཁོར་གླིང་པའི་དགེ་བའི་བཤེས་གཉེན་མང་དག་གིས་བསྐུལ་ནས།
ཤཱཀྱའི་དགེ་སློང་གཞོན་ནུ་རྒྱལ་མཚན་དཔལ་བཟང་པོས། ཆོས་གྲྭ་ཆེན་པོ་ཚལ་གུང་ཐང་གི་
གཙུག་ལག་ ཁང་ ཆེན་པོར། སྟག་ ལོ་ ཟླ་ བ་བརྒྱད་པའི་ཡར་ ངོའི་ ཚེས་ བརྒྱད་ ལ་ སྦྱར་
བའོ༌